ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

« » 2020 թվականի N - Ա

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 16-Ի N 263-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ԵՎ ՀԱՇՏՈՒԹՅԱՆ ՀԱՄԱՁԱՅՆՈՒԹՅՈՒՆ ԿՆՔԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածը, «Սնանկության մասին» Հայաստանի Հանրապետության օրենքի 18-րդ հոդվածը, «Հայասատնի Հանրապետության բյուջետային համակարգի մասին» Հայասատնի Հանրապետության օրենքի 10-րդ հոդվածի 3-րդ մասը` Հայաստանի Հանրապետության կառավարությունը ***որոշում է.***

1. Ուժը կորցրած ճանաչել ՀՀ կառավարության 2017 թվականի մարտի 16-ի ««Դարդան» սահմանափակ պատասխանատվությամբ ընկերությանը տրամադրված վարկի մարման ժամկետները հետաձգելու մասին» N 263-Ա որոշման 2-րդ կետի 2-րդ ենթակետը:

2. ՀՀ ֆինանսների նախարարության և «Դարդան» սահմանափակ պատասխանատվությամբ ընկերության միջև 2010 թվականի ապրիլի 7-ին կնքված N 01 պահանջի իրավունքի զիջման մասին պայմանագրի հիման վրա «Դարդան» սահմանափակ պատասխանատվությամբ ընկերության վարկի ժամկետանց հիմնական գումարի նկատմամբ հաշվարկված տոկոսագումարները և տույժի գումարները կապիտալացնել և «Դարդան» սահմանափակ պատասխանատվությամբ ընկերության կողմից ստանձնած վարկի հիմնական գումարի 1,059,547.73 ԱՄՆ դոլարին համարժեք ՀՀ դրամ մնացորդի և պահանջի իրավունքի զիջման մասին պայմանագրով սահմանված տոկոսագումարի պարտավորությունների կատարման վերջնաժամկետ սահմանել 2026 թվականի հունիսի 30-ը ներառյալ:

3. Թույլատրել ՀՀ ֆինանսների նախարարին թիվ ՍնԴ/1755/04/19 սնանկության գործի շրջանակներում կնքել հաշտության համաձայնություն սույն որոշման հավելվածով սահմանված հիմնական պայմաններով:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Հավելված

ՀՀ կառավարության \_\_\_\_\_\_\_\_թ. թիվ \_\_\_-Ա որոշման

**ՀԱՇՏՈՒԹՅԱՆ ՀԱՄԱՁԱՅՆՈՒԹՅՈՒՆ**

ք. Երևան

\_\_\_\_\_\_\_\_\_\_\_\_\_\_\_2020թ.

Հայաստանի Հանրապետության ֆինանսների նախարարությունը՝ ի դեմս \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_-ի (այսուհետ՝ Նախարարություն), մի կողմից և «Դարդան» սահմանափակ պատասխանատվությամբ ընկերությունը՝ ի դեմս \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ի (այսուհետ՝ Ընկերություն), մյուս կողմից (այսուհետ` միասին Կողմեր), նկատի ունենալով, որ Հայաստանի Հանրապետության սնանկության դատարանի վարույթում է գտնվում թիվ ՍնԴ/1755/04/19 սնանկության գործն ըստ Նախարարության դիմումի ընդդեմ Ընկերության՝ սնանկ ճանաչելու պահանջի մասին, և ղեկավարվելով «Սնանկության մասին» ՀՀ օրենքի 18-րդ հոդվածի պահանջներով, կնքեցին սույն հաշտության համաձայնությունը (այսուհետ՝ Համաձայնություն) հետևյալի մասին.

1. Կողմերը հաստատում են, որ ՀՀ ֆինանսների նախարարության և «Դարդան» սահմանափակ պատասխանատվությամբ ընկերության միջև 2010 թվականի ապրիլի 7-ին կնքված N 01 պահանջի իրավունքի զիջման մասին պայմանագրի (այսուհետ՝ Պայմանագիր) հիման վրա Ընկերության վարկի ժամկետանց հիմնական գումարի նկատմամբ հաշվարկված տոկոսագումարները և տույժի գումարները կապիտալացնելուց հետո վարկի հիմնական գումարի մնացորդը կազմում է 1,059,547.73 ԱՄՆ դոլարին համարժեք ՀՀ դրամ:
2. Կողմերը գալիս են համաձայնության առ այն, որ Համաձայնության 1-ին կետում նշված գումարը և վարկի մնացորդի նկատմամբ Պայմանագրով սահմանված տոկոսագումարը Ընկերությունը պարտավորվում է վճարել Հայաստանի Հանրապետության պետական բյուջե սկսած 2020 թվականի հուլիսի 1-ից մինչև 2026 թվականի հունիսի 30-ը ներառյալ՝ ամսական 14,715.94 ԱՄՆ դոլարին համարժեք ՀՀ դրամ մայր գումարի և մնացորդի նկատմամբ Պայմանագրով սահմանված տոկոսագումարի մարումներ կատարելու միջոցով մինչև յուրաքանչյուր ամսվա 20-ը ներառյալ:
3. Ընկերությունն իրավունք ունի վաղաժամկետ մարել սույն Համաձայնության 1-ին կետում նշված վարկի գումարը, ինչպես նաև վճարման օրվա դրությամբ հաշվարկված տոկոսագումարը:
4. Ընկերությունը պարտավորվում է մինչև 2020 թվականի հուլիսի 1-ը ներառյալ Հայաստանի Հանրապետության պետական բյուջեի համապատասխան հաշվեհամարին վճարել թիվ ՍՆԴ/1755/04/19 սնանկության գործով Նախարարության կողմից 500,000 ՀՀ դրամ նախապես վճարված պետական տուրքի գումարը:
5. Պայմանագրով ստանձնած պարտավորության կատարումն ապահովելու նպատակով գրավադրված գույքի նկատմամբ Նախարարության գրավի իրավունքը պահմանվում է մինչև Ընկերության կողմից սույն Համաձայնությունով ամրագրված պարտավորությունների լրիվ կատարումը:
6. Ընկերության կողմից սույն Համաձայնության պայմանների յուրաքանչյուր խախտում հիմք է հանդիսանում սույն Համաձայնությունը հաստատող դատական ակտի հիման վրա ՀՀ օրենսդրությամբ սահմանված կարգով կատարողական թերթ ստանալու և հարկադիր կատարման ներկայացնելու համար:
7. Կողմերը հավաստում են, որ տեղյակ են սույն հաշտության համաձայնությունից բխող իրավական հետևանքների մասին:
8. Համաձայնությունը կազմված է հավասար իրավաբանական ուժ ունեցող երեք օրինակից. Կողմերից յուրաքանչյուրին մեկական օրինակ և մեկ օրինակ դատարանի հաստատմանը ներկայացնելու համար:

**Հ Ի Մ Ն Ա Վ Ո Ր ՈՒ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 16-Ի N 263-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ԵՎ ՀԱՇՏՈՒԹՅԱՆ ՀԱՄԱՁԱՅՆՈՒԹՅՈՒՆ ԿՆՔԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ**

1. **Իրավական ակտի ընդունման անհրաժեշտությունը (նպատակը).**

«Հայաստանի Հանրապետության կառավարության 2017 թվականի մարտի 16-ի N 263-Ա որոշման մեջ փոփոխություն կատարելու և հաշտության համաձայնություն կնքելու թույլտվություն տալու մասին» ՀՀ կառավարության որոշման ընդունման անհրաժեշտությունը պայմանավորված է «Դարդան» ՍՊԸ-ի կողմից ՀՀ վարչապետին ուղղված դիմումով, Հայաստանի Հանրապետության վարչապետի 14.02.2020 թվականի թիվ 02/16.10/5481-2020 հանձնարարականով, ինչպես նաև առկա պարտավորության գումարների հավաքագրումը ռիսկի տակ չդնելու և «Դարդան» ՍՊԸ-ի բնականոն աշխատանքային գործունեությունը չխոչընդոտելու նկատառումներից ելնելով:

1. **Ընթացիկ իրավիճակը և խնդիրները.**

ՀՀ ֆինանսների նախարարության և «Դարդան» ՍՊԸ-ի միջև 07.04.2010թ.-ին կնքվել է թիվ 01 պահանջի զիջման մասին պայմանագիրը, որի համաձայն ՀՀ ֆինանսների նախարարությունը «Դարդան» ՍՊԸ-ին է զիջել (վաճառել) Համաշխարհային բանկի ծրագրի շրջանակներում «Ավտոճանապարհային մեքեենաներ» ՓԲԸ-ի նկատմամբ առկա 2.321.515.27 ԱՄՆ դոլարին համարժեք ՀՀ դրամ և 5.507.570 ՀՀ դրամ անվանական արժեքով վարկային պահանջի իրավունքը (այդ թվում՝ 2.217.938.27 ԱՄՆ դոլարին համարժեք դրամը՝ վարկի մայր գումար, 103.577 ԱՄՆ դոլարին համարժեք դրամ՝ ՀՀ տնտեսական դատարանի 10.10.2003թ. թիվ S-2034 վճռով հիմնավորված և ՀՀ քաղաքացիական օրենսգրքի 411-րդ հոդվածի հիման վրա հաշվարկված տոկոսագումար ու 5.507.570 ՀՀ դրամ՝ պետական տուրքի գումար):

17.02.2020 թվականի դրությամբ «Դարդան» ՍՊԸ-ի ընդհանուր վարկային պարտավորությունները կազմում են 1,059,547.73 ԱՄՆ դոլար, որից՝ 339,976.43 ԱՄՆ դոլարին համարժեք ՀՀ դրամը ժամկետանց պարտավորություններ (319,745.23 ԱՄՆ դոլար վարկի հիմնական գումար և 20,231.20 ԱՄՆ դոլար՝ մինչև 31.07.2019թ. հաշվարկված և վճարման ենթակա տոկոսագումար), 22,466.39 ԱՄՆ դոլարին համարժեք ՀՀ դրամ՝ ժամկետանց պարտավորությունների նկատմաբ 31.07.2019թ. մինչև 17.02.2020թ. հաշվարկված տույժ` ՀՀ ՔՕ-ի հիման վրա 12 % դրույքով բանկային տոկոսի կիրառմամբ, ինչպես նաև 31.07.2019թ. մինչև 17.02.2020թ. վարկի հիմնական գումարի մնացորդ 1,005,772.33 ԱՄՆ դոլարի նկատմամբ հաշվարկված 2% տոկոսագումար՝ 11,077.27 ԱՄՆ դոլարին համարժեք ՀՀ դրամի չափով:

**3.** **Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է ՀՀ ֆինանսների նախարարության կողմից:

1. **Ակնկալվող արդյունքը.**

Որոշման նախագծի ընդունման արդյունքում հնարավորություն է ընձեռնվում ապահովել «Դարդան» սահմանափակ պատասխանատվությամբ ընկերության բնականոն գործունեությունը և թույլտարել ՀՀ ֆինանսների նախարարությանը թիվ ՍՆԴ/1755/04/19 սնանկության գործի շրջանակներում ընկերության հետ կնքել հաշտության համաձայնություն:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 16-Ի N 263-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ԵՎ ՀԱՇՏՈՒԹՅԱՆ ՀԱՄԱՁԱՅՆՈՒԹՅՈՒՆ ԿՆՔԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2017 թվականի մարտի 16-ի N 263-Ա որոշման մեջ փոփոխություն կատարելու և հաշտության համաձայնություն կնքելու թույլտվություն տալու մասին» ՀՀ կառավարության որոշման ընդունումը ՀՀ պետական և համայնքների բյուջեների եկամուտների և ծախսերի էական փոփոխության չի հանգեցնում:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 16-Ի N 263-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ԵՎ ՀԱՇՏՈՒԹՅԱՆ ՀԱՄԱՁԱՅՆՈՒԹՅՈՒՆ ԿՆՔԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության կառավարության 2017 թվականի մարտի 16-ի N 263-Ա որոշման մեջ փոփոխություն կատարելու և հաշտության համաձայնություն կնքելու թույլտվություն տալու մասին» ՀՀ կառավարության որոշման ընդունման կապակցությամբ այլ իրավական ակտեր ընդունելու անհրաժեշտությունը բացակայում է: